Siesarties vandens malūnas

Siesarties vandens malūnas – Siesarties kaime (Molėtų rajonas) ant Siesarties upės pastatytas vandens malūnas, didžiausias išlikęs Rytų Lietuvoje. Pastatytas 1914 m., malūnas buvo varomas vandeniu.Siesarties vandens malūnas. Zvejybosrojus.lt (tikrinta 2023-01-17). Šiuo metu pastate įrengtos pobūvių salės. 

Konstrukcija
miniatiūra|Siesarties malūnas iš užtvankos pusės|left

Vagos tipo hidrotechniniam įrenginiui pastatyti supilta ilga, iki 3,5 m aukščio, 5 m pločio viršuje, žemių užtvanka. Taip sukaupta 33 200 kub.m. vandens. Beveik visą jį galima buvo panaudoti malūno darbui. Upės vandens pertekliui nuleisti jos senojoje vagoje įrengta betoninė pralaida su mediniais skydais lygiui reguliuoti. Vandens malūno "Pirvitc" firmos 1912 m. Rygoje pagamintai turbinai sukti iškastas kanalas, kuris po užtvanka ir malūno pastatu paverstas tuneliu. Turbinos kamera taip pat įrengta po pastatu, cokoliniame akmens ir plytų mūro malūno aukšte. Malūno pastatas statytas galu į upelį, stačiakampio plano, 17,2x11 m dydžio, dviejų aukštų, raudonų plytų mūro su dvišlaičiu, čerpėmis dengtu stogu. Pastatas puoštas kukliai, aukštus skiria šiek tiek į išorę iškištos vienos plytų eilės juostos. Pagrindiniame fasade, tarp pirmo ir antro aukštų sienų sąvaržų eilė puošta geležinėmis atvirkščios S raidės formos inkaravimo detalėmis. Cokolinio aukšto durų, langų ir tunelio angų viršus pusapvalis, pirmojo aukšto langai ir durys stačiakampiai, didesni, antrojo aukšto langai mažesni. Angų viršus puoštas plytų apvadais.Siesarties vandens malūnas.  Kapamatyti.lt (tikrinta 2023-01-17).

 Šaltiniai 

Kategorija:Lietuvos vandens malūnai
Kategorija:Molėtų rajono paveldas